Alex Pereira

Alexsandro Pereira (* 7. júl 1987, São Bernardo do Campo) je brazílsky profesionálny bojovník zmiešaných bojových umení a bývalý kickboxer. V súčasnosti zápasí v kategóriách strednej a poloťažkej váhy organizácie Ultimate Fighting Championship (UFC), kde je súčasným UFC šampiónom poloťažkej váhy a bývalým UFC šampiónom strednej váhy. V kickboxe je bývalým šampiónom poloťažkej a strednej váhy organizácie Glory, a počas svojej aktívnej kariéry bol považovaný za jedného z najlepších kickboxerov na svete naprieč váhami. Momentálne figuruje na desiatom mieste UFC rebríčka najlepších bojovníkov bez ohľadu na váhovú kategóriu (angl. pound-for-pound), a štvrtom mieste rebríčka najlepších bojovníkov poloťažkej váhy.

 Detstvo a začiatky 
Alex Pereira sa narodil v meste São Bernardo do Campo neďaleko São Paula v Brazílii. Obaja jeho rodičia pochádzajú z domorodých kmeňov v amazonskom pralese. Je tretím zo siedmich detí, má troch bratov a tri sestry. Vyrastajúc vo favele (brazílsky slum), Pereira ako dvanásťročný odišiel zo školy a začal pracovať v autoopravovni. Rovnako ako jeho kolegovia začal aj on v práci piť alkohol, a už v trinástich sa na ňom stal závislým. V roku 2009, ako dvadsaťjedenročný, začal trénovať box a kickbox za účelom zbaviť sa svojej závislosti na alkohole. Od roku 2013 je úplným abstinentom.

 Kickboxerská kariéra 
Pereira profesionálne debutoval v roku 2012. V priebehu nasledujúcich dvoch rokov zápasil v rôznych organizáciách, ako WGP či Jungle Fight, v ktorých sa stal šampiónom, a It's Showtime, kde bol vyzývateľom o titul. Na kickboxerskej scéne sa prvýkrát stal známym v roku 2013, po tom čo vyhral titul panamerického šampióna WAKO. V tom istom roku sa umiestnil druhý na svetovom šampionáte WAKO. V roku 2014 podpísal zmluvu s poprednou kickboxerskou organizáciou Glory.

 Glory 
Pereira v Glory debutoval 8. marca 2014 v rámci turnaja Glory 14: Zagreb - Middleweight Contender Tournament v Záhrebe v Chorvátsku. V semifinále knokautoval Dustina Jacobyho v prvom kole, a vo finále porazil Sahaka Parparyana na body väčšinovým rozhodnutím, stávajúc sa tak celkovým víťazom turnaja.

Počas vysielania podujatia Glory 15: Istanbul bolo oznámené, že Pereira bude jedným z ôsmych súťažiacich v turnaji bojovníkov strednej váhy Glory 17: Los Angeles - Last Man Standing, ktorý sa konal v Inglewoode v Kalifornii 21. júna 2014.
 Pereira v štvrťfinále prehral na body s eventuálnym víťazom turnaja Artemom Levinom a bol z turnaja vyradený.

Následne sa vrátil späť do organizácie WGP, kde dostal príležitosť zápasiť o titul šampióna proti Césarovi Almeidovi v odvete z ich prvého zápasu z roku 2013, ktorý Pereira prehral na body. Tentoraz Pereira porazil Almeidu jednohlasne na body. Svoj titul úspešne obhájil proti Mayconovi Silvovi, ktorého knokautoval v druhom kole.

Zo svojich ďalších piatich zápasov si Pereira odniesol štyri víťazstvá, prehrávajúc iba s jedným z najlepších kickboxerov naprieč váhami v tom čase, Arturom Kyshenkom. V tomto období dvakrát porazil budúceho UFC šampióna strednej váhy Israela Adesanyu, pričom raz zvíťazil na body a raz na KO.

 Glory šampión strednej váhy 
Pereira vyhral titul Glory šampióna strednej váhy 14. októbra 2017 na podujatí Glory 46: Čína porážkou Simona Marcusa jednohlasne na body.

Svoju prvú obhajobu uskutočnil na podujatí Glory 49: Rotterdam proti Yousrimu Belgarouimu, s ktorým už minulosti raz prehral na body. Tentoraz vyhral prostredníctvom zastavenia zápasu lekárom v treťom kole, po tom čo jeho úder kolenom otvoril nad súperovým okom veľkú ranu.

Druhá odveta s Belgarouim bola dohodnutá na podujatie Glory 55: New York 20. júla 2018. Pereira súpera knokautoval pravým hákom v prvom kole. Išlo o v poradí 28. výhru v jeho kariére a šiestu výhru v Glory.

V tretej obhajobe titulu sa Pereira postavil proti Simonovi Marcusovi 14. septembra 2018 na Glory 58: Chicago. Rovnako ako v ich prvom zápase, Pereira opäť porazil Marcusa jednohlasným rozhodnutím na body.

Jeho ďalším súperom bol Jason Wilnis na podujatí Glory 65: Utrecht, ktoré sa konalo 17. mája 2019. Wilnisa knokautoval letiacim kolenom v prvom kole.

Po štyroch úspešných obhajobách v strednej váhe sa Pereira rozhodol posunúť hore vo váhe a čeliť Donegimu Abenovi o titul dočasného šampióna poloťažkej váhy na Glory 68: Miami. Zápas vyhral knokautom v treťom kole, stávajúc sa tak historicky prvým dvojnásobným šampiónom v Glory.

Následne sa vrátil späť do strednej váhy, kde obhájil svoj titul po piaty krát 21. decembra 2019 na podujatí Glory Collision 2 proti Ertugrulovi Bayrakovi. Po tom čo Pereira dominoval celé prvé kolo svojho súpera na jeho konci knokautoval svojim známym ľavým hákom.

 Glory šampión poloťažkej váhy 
Titulový unifikačný zápas s vtedajším vládnúcim šampiónom poloťažkej váhy Artemom Vakhitovom sa uskutočnil 30. januára 2021 na Glory 77: Rotterdam. Pereira vyhral na body nejednohlasným rozhodnutím, čím sa stal prvým Glory bojovníkom ktorý držal tituly v dvoch váhových kategóriách naraz.

Pereirovi bol neskôr odobratý jeho titulu v strednej váhe.

V prvej obhajobe svojho titulu v poloťažkej váhe Pereira opäť čelil Vakhitovovi v odvete na Glory 78: Rotterdam.
 Zápas prehral väčšinovým rozhodnutím. Tento výsledok bol však kontroverzný, keďže v štvrtom kole bol Pereirovi strhnutý bod za opakované klinčovanie, čo bolo mnohými vnímané ako nesprávne rozhodnutie zo strany rozhodcu.

 Kariéra v zmiešaných bojových umeniach 
 Začiatky 
Pereira v MMA profesionálne debutoval v roku 2015, prehrávajúc na submisu uškrtením v treťom kole. Potom čo vyhral oba svoje nasledujúce zápasy prostredníctvom knokautu, Pereira v auguste 2018 oznámil že podpísal zmluvu na zápas s Diegom Henrique da Silvom v brazílskej edícii šou Dana White's Contender Series, kde bojovníci súťažia o možnosť získať zmluvu s UFC. Tento zápas sa však napokon nikdy neuskutočnil, keďže Pereira bol stále pod kontraktom s Glory, ktorí mu zápasiť nedovolili.

V novembri 2018 Pereira oznámil, že po tom čo vyprší jeho kontrakt s Glory v apríli 2019 sa plánuje zamerať na svoju MMA kariéru. Eventuálne ale s Glory podpísal nový kontrakt, ktorý mu špecificky umožňoval zápasiť aj v MMA.

V októbri 2020 bolo oznámené že Pereira podpísal zmluvu s organizáciou Legacy Fighting Alliance (LFA), kde debutoval 20. novembra 2020 proti Thomasovi Powellovi. Vyhral prostredníctvom KO v prvom kole.

 Ultimate Fighting Championship 
Krátko po tom čo vypršal jeho druhý kontrakt s Glory, Pereira v septembri 2021 podpísal s UFC. Svoj debut uskutočnil proti Andraesovi Michailidisovi 6. novembra 2021 na UFC 268 - Usman vs. Covington 2. Vyhral prostredníctvom TKO v druhom kole. Zároveň získal ocenenie za Výkon večera.

Pereira čelil Brunovi Silvovi 12. marca 2022 na UFC Fight Night: Santos vs. Ankalaev. Vo všetkých troch kolách dominoval v postoji a vyhral jednohlasné rozhodnutie.

Pereira mal čeliť Seanovi Stricklandovi 30. júla 2022 na UFC 277 - Peña vs. Nunes 2. Organizácia sa však neskôr rozhodla zápas presunúť na podujatie UFC 276 - Adesanya vs. Cannonier, ktoré sa konalo 2. júla 2022. Pereira Stricklanda knokautoval v prvom kole. Táto výhra mu získala jeho druhé ocenenie za Výkon večera, a finančný bonus na základe fanúšikovského hlasovania o najobľúbenejšieho bojovníka karty, kde sa umiestnil tretí za Israelom Adesanyom a Alexandrom Volkanovskim.

 UFC šampión strednej váhy 
Pereira čelil Israelovi Adesanyovi 12. novembra 2022 na podujatí UFC 281 - Adesanya vs. Pereira v zápase o titul UFC šampióna strednej váhy. Zápas vyhral prostredníctvom TKO v piatom kole, stávajúc sa tak novým šampiónom. Získal taktiež ocenenie za Výkon večera.

Odveta medzi Pereirom a Adesanyom sa uskutočnila 8. apríla 2023 v hlavnom zápase večera na UFC 287 - Pereira vs. Adesanya 2. Pereira bol knokautovaný v druhom kole.

 Presun do poloťažkej váhy 
Pereira čelil bývalému UFC šampiónovi poloťažkej váhy Janovi Błachowiczovi 29. júla 2023 na podujatí UFC 291 - Poirier vs. Gaethje 2. Tesný zápas vyhral nejednohlasne na body.

Pereira sa 11. novembra 2023 na UFC 295 - Procházka vs. Pereira postavil Jiřímu Procházkovi v zápase o uvoľnený titul šampióna poloťažkej váhy. Procházku knokautoval v druhom kole. Za jeho víťazstvo získal ocenenie Výkon večera.

 Osobný život 
Pereira je rozvedený a má dvoch synov.
 Jeho mladšia sestra, Aline, je tiež kickboxerka ktorá v súčasnosti zápasí v Glory. Pereira je muslimského vierovyznania, pričom na islam konvertoval v roku 2015. 

 Šampionáty a úspechy 
 Hodnosti 
 Čierny pás v kickboxe

 Zmiešané bojové umenia 
 Ultimate Fighting Championship
 UFC šampión strednej váhy (raz)
 UFC šampión poloťažkej váhy (trikrát)
 Výkon večera (trikrát) vs. Andreas Michailidis, Sean Strickland a Israel Adesanya

 Kickbox 
 Glory
 Glory šampión strednej váhy (raz)
 Päť úspešných obhajôb
 Glory šampión poloťažkej váhy (raz)
 Dočasný Glory šampión poloťažkej váhy (raz)
 2015 Víťaz turnaja Glory 14 v strednej váhe

 WGP Kickboxing
 WGP šampión strednej váhy (dvakrát)
 Jedna úspešná obhajoba

 World Association of Kickboxing Organizations
 2013 WAKO Pro panamerický šampión K-1 (85 kg)
 2013 strieborná medaila na WAKO svetovom šampionáte K-1, Guaruja, Brazília (91 kg)

 CombatPress.com
 2019 Knokaut roka vs. Jason Wilnis
 2017 Zápas roka vs. Israel Adesanya

 MMAJunkie.com
 2022 júl Knokaut mesiaca vs. Sean Strickland

 Bilancia v zmiešaných bojových umeniach 
 Profesionálna bilancia 16 zápasov 13 výher 3 prehryCez knokaut 11 1Cez submisiu 0 1Cez rozhodnutie 21

VýsledokBilanciaOponentMetódaPodujatieDátumKoloČasMiestoPoznámkyVýhra13-3Magomed AnkalaevTKO (údery lakťom)UFC 3204. októbra 202511:20Las Vegas, Nevada, USAVyhral titul UFC šampióna poloťažkej váhyPrehra12-3Magomed AnkalaevRozhodnutie (jednohlasné)UFC 3138. marca 202555:00Las Vegas, Nevada, USAPrehral titul UFC šampióna poloťažkej váhyVýhra12-2Khalil Rountree Jr.TKO (údery)UFC 3075. októbra 202444:32Salt Lake City, Utah, USAObhájil titul UFC šampióna poloťažkej váhyVýhra11-2Jiří ProcházkaTKO (kop na hlavu a údery)UFC 30329. júna 202420:13Las Vegas, Nevada, USAObhájil titul UFC šampióna poloťažkej váhyVýhra10-2Jamahal HillKO (údery)UFC 30013. apríla 202413:14Las Vegas, Nevada, USAObhájil titul UFC šampióna poloťažkej váhyVýhra9-2Jiří ProcházkaTKO (lakte)UFC 29511. novembra 202324:08New York City, New York, USAVyhral titul UFC šampióna poloťažkej váhyVýhra8-2Jan BłachowiczRozhodnutie (nejednohlasné)UFC 29135:00Salt Lake City, Utah, USA Prehra7-2Israel AdesanyaKO (údery)UFC 28724:21Miami, Florida, USA Výhra7-1Israel AdesanyaTKO (údery)UFC 28152:01New York City, New York, USA Výhra6-1Sean Strickland KO (údery)UFC 27612:36Las Vegas, Nevada, USA Výhra5-1Bruno SilvaRozhodnutie (jednohlasné)UFC Fight Night: Santos vs. Ankalaev35:00Las Vegas, Nevada, USA Výhra4-1Andreas MichailidisTKO (letiace koleno a údery)UFC 26820:18New York City, New York, USAVýhra3-1Thomas PowellKO (úder)LFA 9514:04Park City, Kansas, USAVýhra2-1Marcus Vinicius da SilveiraTKO (údery)Jungle Fight 8724:55São Paulo, Brazília Výhra1-1Marcelo CruzKO (údery)Jungle Fight 8514:07São Paulo, Brazília Prehra0-1Quemuel OttoniSubmisia (uškrtenie)Jungle Fight 8232:52São Paulo, Brazília  

 Bilancia v kickboxe 
+Bilancia v profesionálnom kickboxeDátumVýsledokOponentPodujatieMiestoMetódaKoloČas2021-09-04 Prehra  Artem VakhitovGlory 78: RotterdamRotterdam, Holandsko Rozhodnutie (väčšinové) 5    3:00Prehral titul Glory šampióna poloťažkej váhy.2021-01-30Výhra Artem VakhitovGlory 77: RotterdamRotterdam, Holandsko Rozhodnutie (nejednohlasné)53:00Vyhral titul Glory šampióna poloťažkej váhy.2019-12-21Výhra Ertugrul BayrakGlory Collision 2Arnhem, HolandskoKO (ľavý hák)13:00Obhájil titul Glory šampióna strednej váhy.2019-09-28Výhra Donegi AbenaGlory 68: MiamiMiami, USAKO (ľavý hák)32:08 Vyhral titul dočasného Glory šampióna poloťažkej váhy.2019-05-17Výhra Jason WilnisGlory 65: UtrechtUtrecht, HolandskoKO (letiace koleno)11:31 Obhájil titul Glory šampióna strednej váhy.2018-09-14Výhra Simon MarcusGlory 58: ChicagoChicago, USARozhodnutie (jednohlasné)53:00 Obhájil titul Glory šampióna strednej váhy.2018-07-20Výhra Yousri BelgarouiGlory 55: New YorkNew York, USAKO (pravý hák)12:16 Obhájil titul Glory šampióna strednej váhy.2017-12-09Výhra Yousri BelgarouiGlory 49: RotterdamRotterdam, HolandskoTKO (zastavenie zápasu lekárom)31:54 Obhájil titul Glory šampióna strednej váhy.2017-10-14Výhra Simon MarcusGlory 46: ČínaKanton, ČínaRozhodnutie (jednohlasné)53:00 Vyhral titul Glory šampióna strednej váhy. 2017-09-16Výhra Maycon SilvaWGP Kickboxing 40Paraná, BrazíliaKO (ľavý hák)22:00 Obhájil WGP titul -85 kg.2017-04-29Prehra Yousri BelgarouiGlory 40: CopenhagenCopenhagen, DánskoRozhodnutie (jednohlasné)33:002017-04-29Výhra Burim RamaGlory 40: CopenhagenCopenhagen, DánskoTKO (pravý hák)31:422017-03-04Výhra Israel AdesanyaGlory of Heroes 7São Paulo, BrazíliaKO (ľavý hák)3N/A2016-07-31Prehra Artur KyshenkoKunlun Fight 48Ťi-ning, ČínaTKO (údery)22:552016-05-08Výhra Junior AlphaWGP Kickboxing 30BrazíliaKO (pravý hák)4N/A2016-04-02Výhra Israel AdesanyaGlory of HeroesČínaRozhodnutie (jednohlasné)5N/A2015-07-25Výhra César AlmeidaWGP Kickboxing 25São Paulo, BrazíliaRozhodnutie53:00 Vyhral uvoľnený titul WGP -85 kg. 2015-04-03Prehra Jason WilnisGlory 20: DubaiDubaj, Spojené arabské emirátyRozhodnutie (jednohlasné)33:002014-12-20Výhra Ivan GalazWGP Kickboxing 24São Paulo, BrazíliaTKO 2N/A2014-09-27Výhra Robert ThomasWGP Kickboxing 22 BrazíliaRozhodnutie (jednohlasné)33:002014-06-21Prehra Artem LevinGlory 17: Los AngelesInglewood, Kalifornia, USARozhodnutie (jednohlasné)33:002014-04-26Výhra Aleksandr DmitrenkoWGP SUPER 4 São Paulo, BrazíliaRozhodnutie (jednohlasné)33:002014-03-08Výhra Sahak ParparyanGlory 14: ZagrebZáhreb, ChorvátskoRozhodnutie (väčšinové)33:00Vyhral Glory turnaj strednej váhy.2014-03-08Výhra Dustin JacobyGlory 14: ZagrebZáhreb, ChorvátskoKO (ľavý hák)12:022013-12-21Prehra César AlmeidaWGP Kickboxing 17, FinalSão Paulo, BrazíliaRozhodnutie3N/A2013-12-21Výhra Camilo FerrazWGP Kickboxing 17, Semi FinalSão Paulo, BrazíliaKO (koleno)1N/A2013-08-24Výhra Matías AdaroWGP Kickboxing 15São Paulo, BrazíliaKO (pravý kríž)2N/AVyhral titul WAKO Pro panamerického šampióna -85 kg pod pravidlami K-1.2013-03-23Výhra César AlmeidaSUPERKOMBAT New Heroes 2São Caetano, BrazíliaRozhodnutie (jednohlasné)3N/A2012-11-10Prehra Jason WilnisIt's Showtime 60São Paulo, BrazíliaTKO (vzdanie sa)2N/AO uvoľnený titul šampióna It's Showtime2012-09-16Výhra Felipe MichelettiWGP Kickboxing 9São Paulo, BrazíliaRozhodnutie (jednohlasné)3N/A2012-07-07Výhra Clei SilvaWGP KickboxingSão Paulo, BrazíliaRozhodnutie3N/AVyhral titul WGP Kickboxing-85 kg.2012-07-07Výhra Fabio AlbertoWGP KickboxingSão Paulo, BrazíliaKO1N/A2012-03-31Výhra Clei SilvaJungle Fight 37São Paulo, BrazíliaRozhodnutie (jednohlasné)3N/AVyhral titul brazílskeho šampióna K-1 -85 kg.
+Bilancia v amatérskom kickboxeDátumVýsledokOponentPodujatieVýsledokMetódaKoloČas 2013-10Prehra Sergej MaslobojevW.A.K.O svetový šampionát 2013, K-1 finále -91 kg Guaruja, BrazíliaN/AN/AN/AVyhral striebornú medailu na svetovom šampionáte WAKO -91 kg. 2013-10Výhra Mattia FaraoniW.A.K.O svetový šampionát 2013, K-1 semifinále -91 kg Guaruja, BrazíliaN/AN/AN/A 2013-10Výhra Selby DevereuxW.A.K.O svetový šampionát 2013, K-1 štvrťfinále -91 kg Guaruja, BrazíliaN/AN/AN/A
Legenda:    

 Bilancia v boxe 
 Profesionálna bilancia 1 zápas 1 výhra  0 prehierCez knokaut 1 0

VýsledokBilanciaOponentMetódaDátumKoloČasMiestoVýhra1-0Marcelo de Souza CruzTKO 3N/ASão Paulo, Brazília

 Referencie 

 Externé odkazy 
 Alex Pereira na portáli Sherdog
 Alex Pereira na oficiálnej webstránke UFC 

 Zdroj 

Kategória:Brazílski športovci
Kategória:Súťažiaci v MMA
Kategória:Kickboxeri